3.  ลักษณะการประกอบธุรกิจ

3.1 ประวัติความเป็นมา

บริษัทก่อตั้งเมื่อวันที่ 23 กันยายน 2476 ด้วยทุนจดทะเบียน 400,000 บาท
เพื่อประกอบธุรกิจด้านรับประกันวินาศภัย โดยในยุคแรกของการก่อตั้ง
จะเปิดรับประกันเฉพาะด้านอัคคีภัยและภัยทางทะเล ต่อมาในปี 2533 ได้เข้า
จดทะเบียนในตลาดหลักทรัพย์แห่งประเทศไทย ด้วยทุนจดทะเบียน 40 ล้านบาท และในปี
2535ได้เพิ่มทุนจดทะเบียนเป็น 80 ล้านบาท บริษัทได้แปรสภาพเป็นบริษัทมหาชน เมื่อวันที่ 20
สิงหาคม 2536

บริษัทมีการเพิ่มทุนจดทะเบียนอีก 2 ครั้ง จากมติที่ประชุมวิสามัญผู้ถือหุ้น เมื่อวันที่ 26 ธันวาคม
2539 และวันที่ 28 กุมภาพันธ์ 2545 ตามลำดับ โดยให้เพิ่มทุนจาก 80 ล้านบาท เป็น 210
ล้านบาท (มีทุนจดทะเบียนชำระแล้ว 200 ล้านบาท) และเพิ่มทุนจาก 200 ล้านบาท เป็น 300
ล้านบาท ซึ่งเป็นทุนจดทะเบียนชำระแล้วทั้งจำนวน

บริษัทเป็นแกนหลักในการควบรวมธุรกิจกับบริษัทประกันภัยอื่นรวม 3 แห่ง ได้แก่ บริษัท นวสากล
จำกัด [เดิม-บริษัท ประกันภัยสากล จำกัด] บริษัท ฟอลคอนประกันภัย จำกัด (มหาชน)
[เดิม-บริษัท ไทยพาณิชย์ประกันภัย จำกัด (มหาชน)] และ บริษัท ไทยสมุทร แอสเซท จำกัด
[เดิม-บริษัท ไทยสมุทรประกันภัย จำกัด]
นอกจากนี้บริษัทประกันภัยในต่างประเทศได้เคยเข้ามาเป็นพันธมิตรทางธุรกิจกับบริษัทในลักษณะที่เป็นการร่วมทุน
หรือให้การสนับสนุนงานด้านธุรกิจประกันภัย เช่น Allianz Aktiengesellschaft Co., Ltd.
ประเทศเยอรมัน และ The Nissan Fire & Marine Co., Ltd. ประเทศญี่ปุ่น

ปัจจุบัน บริษัทมีบริษัทร่วม 1 แห่ง คือ บริษัท ฟอลคอนประกันภัย จำกัด (มหาชน)
และบริษัทที่เกี่ยวข้อง 1 แห่ง คือบริษัท นิปปอนโคอะ อินชัวรันส์ โบรกเกอร์ (ประเทศไทย) จำกัด

3.2 การเปลี่ยนแปลงและพัฒนาที่สำคัญระหว่างปี 2551-2555

ปี 2551 

-   บริษัทได้รับการประเมินคุณภาพการจัดประชุมผู้ถือหุ้นสามัญประจำปี 2551
    โดยสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) อยู่ในเกณฑ์
    “ดีเยี่ยม”

-   สิงหาคม 2551 บริษัท ไทยสมุทร แอสเซท จำกัด ขายหุ้นที่ถือในบริษัท จำนวน 2,057,071
    หุ้น หรือ ร้อยละ 6.86 ออกไป

-   บริษัทได้รับผลประเมินการกำกับดูแลกิจการของบริษัทจดทะเบียน ประจำปี 2551
    จากสมาคมส่งเสริมสถาบันกรรมการบริษัทไทย (IOD) ในระดับ “ดีเลิศ”

ปี 2552 

-   มีการเปลี่ยนโครงสร้างผู้ถือหุ้นของบริษัท โดย NIPPONKOA Insurance Co., Ltd.
    บริษัทประกันภัย ในประเทศญี่ปุ่น ได้เข้ามาถือหุ้นในบริษัทร้อยละ 10
    ของทุนจดทะเบียนที่เรียกชำระแล้ว ในลักษณะที่
    เป็นพันธมิตรทางธุรกิจเพื่อขยายตลาดการค้าใหม่ พัฒนาผลิตภัณฑ์และเทคโนโลยีร่วมกัน
    เพื่อเสริมสร้างความแข็งแกร่งทางธุรกิจ และ การบริการที่ดียิ่งขึ้น

-   บริษัทพร้อมให้บริการ Navakij Call Center 1748
    เพื่ออำนวยความสะดวกให้กับผู้เอาประกันภัยในการแจ้งอุบัติเหตุตลอด 24 ชม.
    พร้อมแจ้งทำประกันภัยผ่านบริการหมายเลขโทรศัพท์ 4 หลัก

-   บริษัทได้รับการประเมินคุณภาพการจัดประชุมผู้ถือหุ้นสามัญประจำปี 2552
    โดยสมาคมส่งเสริมผู้ลงทุนไทย อยู่ในเกณฑ์ “ดีเยี่ยม”

-   บริษัทได้รับคัดเลือกจากสำนักงานคณะกรรมการกำกับและส่งเสริมการประกอบธุรกิจประกันภัย
    (คปภ.) ให้เข้ารับรางวัล บริษัทที่มีการบริหารงานดีเด่น อันดับ 2 และอันดับ 3 ในปี 2550
    และปี 2551

-   บริษัทได้รับการประเมินจากสภาหอการค้าแห่งประเทศไทย สภาอุตสาหกรรมแห่งประเทศไทย
    และ สมาคมธนาคารแห่งประเทศไทย หรือคณะกรรมการร่วม (กกร.) ให้ได้รับตราสัญลักษณ์
    Q-Mark เพื่อรับรองมาตรฐานและคุณภาพด้านสินค้าและบริการ เป็นระยะเวลาอีก 2 ปี

-   บริษัทได้รับผลประเมินการกำกับดูแลกิจการของบริษัทจดทะเบียน ประจำปี 2552
    จากสมาคมส่งเสริมสถาบันกรรมการบริษัทไทย (IOD) ในระดับ “ดีเลิศ”

ปี 2553 

-   บริษัทได้รับการประเมินคุณภาพการจัดประชุมผู้ถือหุ้นสามัญประจำปี 2553
    โดยสมาคมส่งเสริมผู้ลงทุนไทย อยู่ในเกณฑ์ “ดีเยี่ยม”

-   บริษัทได้รับคัดเลือกจาก คปภ. ให้เข้ารับรางวัล บริษัทที่มีการบริหารงานดีเด่น อันดับ 2 ในปี
    2552

-   บริษัทได้รับผลประเมินการกำกับดูแลกิจการของบริษัทจดทะเบียน ประจำปี 2553
    จากสมาคมส่งเสริมสถาบันกรรมการบริษัทไทย (IOD) ในระดับ “ดีเลิศ”

ปี 2554 

-   บริษัทได้มีการปรับโครงสร้างองค์กร เพื่อความเหมาะสมในการบริหารจัดการ

-   บริษัทได้รับผลประเมินการกำกับดูแลกิจการของบริษัทจดทะเบียน ประจำปี 2554
    จากสมาคมส่งเสริมสถาบันกรรมการบริษัทไทย (IOD) ในระดับ “ดีมาก”

-   บริษัทได้รับการประเมินคุณภาพการจัดประชุมผู้ถือหุ้นสามัญประจำปี 2554
    โดยสมาคมส่งเสริมผู้ลงทุนไทย อยู่ในเกณฑ์ “ดีเยี่ยม”

ปี 2555 

-   บริษัทได้รับการประเมินคุณภาพการจัดประชุมผู้ถือหุ้นสามัญประจำปี 2555
    โดยสมาคมส่งเสริมผู้ลงทุนไทย อยู่ในเกณฑ์ “ดีเยี่ยม”

-   บริษัทได้รับผลประเมินการกำกับดูแลกิจการของบริษัทจดทะเบียน ประจำปี 2555
    จากสมาคมส่งเสริมสถาบันกรรมการบริษัทไทย (IOD) ในระดับ “ดีเลิศ”

-   เปิดตัวประกันภัยรถยนต์แบบใหม่ 3 รูปแบบ (1) 3 Right “You are Right คุณไม่ผิด
    นวกิจซ่อมให้” เพื่อขยายความคุ้มครองซ่อมรถยนต์คันที่เอาประกันภัยในกรณีที่เป็นฝ่ายถูก
    มีคู่กรณีชัดเจน (2) “บริการรถทดแทนระหว่างซ่อม”
    ที่ลูกค้าสามารถซื้อผลประโยชน์เพิ่มเติมกรณีเป็นฝ่ายผิด และ (3) ประกันภัยรถยนต์ “2
    Exclusive รวมน้ำท่วม และ 3 Exclusive รวมน้ำท่วม
    เพื่อเตรียมพร้อมรับมือกับสถานการณ์อุทกภัย

-   ร่วมจำหน่าย “กรมธรรม์ประกันภัยพิบัติ” พร้อมให้คำปรึกษาด้านการประกันภัย
    และวิธีการเรียกร้องค่าสินไหมทดแทน ให้กับผู้ประกอบการในนิคมอุตสาหกรรม ส่วนราชการ
    รัฐวิสาหกิจ นักลงทุน และผู้นำองค์กรท้องถิ่นในพื้นที่ที่ได้รับผลกระทบจากเหตุการณ์อุทกภัย
    อีกทั้ง มีการจัดสัมมนาเรื่อง "การขายภัยธรรมชาติ" แก่ตัวแทน นายหน้า และคู่ค้า
    เพื่อเสริมสร้างความรู้ในเงื่อนไข รายละเอียดความคุ้มครองที่เปลี่ยนแปลงไป

-   ร่วมกับธนาคารอาคารสงเคราะห์ (ธอส.) ด้วยการคืนกำไรให้กับลูกค้าสินเชื่อบ้าน ธอส.
    ที่ได้ทำประกันอัคคีภัยไว้ โดยการมอบสิทธิประโยชน์เพิ่มเติม 12 กรณี
    ให้กับกรมธรรม์ที่ครบกำหนดต่ออายุ โดยยังคงเสียค่าเบี้ยประกันเท่าเดิม

  3.3 ภาพรวมการประกอบธุรกิจของบริษัทและบริษัทร่วม

การประกอบธุรกิจของบริษัทและบริษัทร่วมที่ดำเนินการอยู่ในปัจจุบัน มีดังนี้

ด้านการรับประกันภัย 

ธุรกิจหลักของบริษัทและบริษัทร่วม คือ การรับประกันวินาศภัยทุกประเภท ได้แก่ การประกันอัคคีภัย
การประกันภัยทางทะเลและขนส่ง การประกันภัยรถยนต์ และการประกันภัยเบ็ดเตล็ด แบ่งเป็น

- การรับประกันภัยโดยตรง ซึ่งบริษัทจะรับประกันภัยผ่าน ตัวแทน นายหน้า นายหน้านิติบุคคล
และสาขาต่าง ๆของบริษัท สัดส่วนการรับประกันภัยโดยตรง เกินกว่าร้อยละ 90
ของเบี้ยประกันภัยรับรวมทั้งสิ้น สำหรับบริษัท ฟอลคอนประกันภัย จำกัด (มหาชน) บริษัทร่วม
ช่องทางการขายจะเป็นการขายประกันรายย่อยซึ่งประกอบด้วยธนประกันภัยและขายตรง
และประกันภัยเชิงพาณิชย์ ผ่านบริษัทนายหน้า

- การรับประกันต่อและจ่ายต่อระหว่างบริษัทประกันวินาศภัยอื่นๆ
เพื่อเป็นการกระจายความเสี่ยงในการรับประกันภัย

ด้านการลงทุน

นอกเหนือจากการดำเนินธุรกิจประกันภัยแล้ว บริษัท
มีการบริหารจัดการเงินส่วนที่เหลือจากการดำเนินธุรกิจประกันภัยอันเป็นธุรกิจปรกติไปลงทุน
โดยประเภทการลงทุนและมูลค่าเงินลงทุนเป็นไปตามข้อกำหนดของ คปภ.
ว่าด้วยเรื่องการลงทุนของธุรกิจประกันวินาศภัย โดยบริษัท
มีการกระจายการลงทุนหลักทรัพย์หลากหลายประเภท เช่น การฝากเงินกับสถาบันการเงิน
การซื้อตั๋วสัญญาใช้เงิน พันธบัตรรัฐบาล หุ้นกู้ การลงทุนในหุ้น และ หน่วยลงทุน

โครงสร้างการถือหุ้นของบริษัท ณ วันที่ 8 มีนาคม 2556

  3.4 โครงสร้างรายได้

  --------------------- ------------------- ---------- ------- ---------- -------- ---------- --------
  โครงสร้างรายได้         ดำเนินการโดย         ปี 2555             ปี 2554              ปี 2553     

                                            ล้านบาท     ร้อยละ   ล้านบาท     ร้อยละ    ล้านบาท     ร้อยละ

  เบี้ยประกันภัยรับ ⁽²⁾      บมจ. นวกิจประกันภัย                                                      

  อัคคีภัย                                     705.68     24.98   491.15     21.15    462.61     20.92

  ทางทะเลและขนส่ง                            143.44     5.08    139.47     6.00     136.56     6.18

  รถยนต์                                     1,536.82   54.41   1,376.10   59.25    1,235.82   55.90

  เบ็ดเตล็ด                                   174.20     6.17    146.48     6.31     125.30     5.67

  รวม                                       2,560.14   90.64   2,153.20   92.71    1,960.29   88.67

  รายได้จากการลงทุน                           243.47     8.62    149.16     6.42     182.47     8.25

  รายได้อื่น                                   7.47       0.26    20.93      0.90     55.71      2.52

                                            2,811.08   99.52   2,323.29   100.03   2,198.47   99.44

  ส่วนกำไร(ขาดทุน)        บมจ.ฟอลคอนประกันภัย   13.68      .48     (0.80)     (0.03)   12.43      0.56
  จากเงินลงทุนในบริษัทร่วม   ⁽¹⁾                                                                   

  รวม                                       2,824.76   100     2,322.49   100.00   2,210.90   100.00
  --------------------- ------------------- ---------- ------- ---------- -------- ---------- --------

หมายเหตุ 1. ในปี 2555 บริษัทถือหุ้นร้อยละ 36.27 ใน บมจ.ฟอลคอนประกันภัย

2. เบี้ยประกันภัยรับ หมายถึง เบี้ยประกันภัยรับตรงและ เบี้ยประกันภัยรับต่อ
แสดงตามงบการเงินรวม โดยไม่รวม เบี้ยประกันของบริษัทร่วม